****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 320-01/25-01/1

URBROJ: 2186-21-04-25-1

Sveti Đurđ, 28. ožujka 2025.

Na temelju članka 49. stavak 5. Zakona o poljoprivrednom zemljištu („Narodne novine“, broj 20/18, 115/18 i 98/19) i članka 40. Statuta Općine Sveti Đurđ („Službeni vjesnik Varaždinske županije“, broj 30/21. i 18/23.), Općinski načelnik Općine Sveti Đurđ utvrđuje i podnosi Općinskom vijeću sljedeće

**IZVJEŠĆE**

**o korištenju sredstava od raspolaganja poljoprivrednim zemljištem u vlasništvu**

**Republike Hrvatske za 2024. godinu**

Članak 1.

Sredstva ostvarena od raspolaganja poljoprivrednim zemljištem u vlasništvu Republike Hrvatske na području Općine Sveti Đurđ s osnova zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave na čijem se području poljoprivredno zemljište nalazi, odnosno Općine Sveti Đurđ.

Članak 2.

Sredstva iz članka 1. ovog Izvješća koja su prihod jedinice lokalne i područne (regionalne) samouprave namijenjena su za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona o poljoprivrednom zemljištu, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unapređenje poljoprivrede i akvakulture.

Članak 3.

U razdoblju od 1. siječnja do 31. prosinca 2024. godine ostvarena sredstva od raspolaganja poljoprivrednim zemljištem iz članka 1. ovog Programa iznosila su **18.764,87 eura**.

Članak 4.

Sredstva iz članka 3. ovog Izvješća utrošena su kako slijedi:

a) uređenje ruralnog prostora izgradnjom i održavanjem ruralne infrastrukture vezane za poljoprivredu - uređenje poljskih putova – 18.764,87 eura.

Članak 5.

Ovo Izvješće objavit će se u „Službenom vjesniku Varaždinske županije“ te dostaviti Ministarstvu poljoprivrede.

Općinski načelnik

Josip Jany